CELEX: 32022R0188
Language: hu
Date: 2022-02-10 00:00:00
Title: A Bizottság (EU) 2022/188 végrehajtási rendelete (2022. február 10.) a fagyasztott, szárított és por formában lévő Acheta domesticus (EU) 2015/2283 európai parlamenti és tanácsi rendelet szerinti, új élelmiszerként történő forgalomba hozatalának engedélyezéséről és az (EU) 2017/2470 bizottsági végrehajtási rendelet módosításáról (EGT-vonatkozású szöveg)

2022.2.11.   
               
               
                  HU
               
               
                  Az Európai Unió Hivatalos Lapja
               
               
                  L 30/108
               
            
         A BIZOTTSÁG (EU) 2022/188 VÉGREHAJTÁSI RENDELETE
         (2022. február 10.)
         a fagyasztott, szárított és por formában lévő Acheta domesticus (EU) 2015/2283 európai parlamenti és tanácsi rendelet szerinti, új élelmiszerként történő forgalomba hozatalának engedélyezéséről és az (EU) 2017/2470 bizottsági végrehajtási rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló, 2015. november 25-i (EU) 2015/2283 európai parlamenti és tanácsi rendeletre (1) és különösen annak 12. cikkére,
         mivel:
         
                     (1)
                  
                  
                     Az (EU) 2015/2283 rendelet értelmében csak engedélyezett és az uniós jegyzékbe felvett új élelmiszerek hozhatók forgalomba az Unióban.
                  
               
                     (2)
                  
                  
                     A Bizottság az (EU) 2015/2283 rendelet 8. cikke alapján elfogadta az engedélyezett új élelmiszerek uniós jegyzékét megállapító (EU) 2017/2470 bizottsági végrehajtási rendeletet (2).
                  
               
                     (3)
                  
                  
                     2018. december 28-án a Fair Insects B.V. vállalat (a továbbiakban: kérelmező) az (EU) 2015/2283 rendelet 10. cikke (1) bekezdésének megfelelően kérelmet nyújtott be a Bizottsághoz a fagyasztott, szárított és por formában lévő Acheta domesticusnak (házi tücsök) az uniós piacon új élelmiszerként történő forgalomba hozatalára vonatkozóan. A kérelem az egész Acheta domesticus fagyasztott, szárított és por (őrlemény) formában, az általános népességnek szánt számos élelmiszeripari termékben snackként és élelmiszer-összetevőként történő felhasználására irányult.
                  
               
                     (4)
                  
                  
                     A kérelmező számos, a kérelem alátámasztására benyújtott tudományos adat kapcsán a szellemi tulajdont képező adatok védelmét is kérelmezte a Bizottságtól, nevezetesen a következők tekintetében: az előállítási eljárás részletes leírása (3); a felépítésben részt vevő anyagok elemzésének eredményei (4); a szennyező anyagokra vonatkozó analitikai adatok (5); a stabilitási vizsgálatok eredményei (6); a mikrobiológiai paraméterekre vonatkozó analitikai adatok (7); az új élelmiszernek a vállalat általi értékesítésére vonatkozó információk (8); az új élelmiszer oldhatósági vizsgálatának eredményei a genotoxicitási vizsgálat céljából (9); a fehérjeemészthetőségi vizsgálatok eredményei (10); és a citotoxicitási/celluláris toxicitási vizsgálat (11).
                  
               
                     (5)
                  
                  
                     Az (EU) 2015/2283 rendelet 10. cikke (3) bekezdésének megfelelően a Bizottság 2019. szeptember 4-én konzultált az Európai Élelmiszerbiztonsági Hatósággal (a továbbiakban: Hatóság), és felkérte, hogy adjon tudományos szakvéleményt, amelynek keretében végezze el a fagyasztott és szárított Acheta domesticus új élelmiszerként való értékelését.
                  
               
                     (6)
                  
                  
                     2021. július 7-én a Hatóság az (EU) 2015/2283 rendelet 11. cikkével összhangban elfogadta a fagyasztott és szárított formában lévő egész tücsök (Acheta domesticus) mint (EU) 2015/2283 rendelet szerinti új élelmiszer biztonságosságáról szóló tudományos szakvéleményét (12).
                  
               
                     (7)
                  
                  
                     Szakvéleményében a Hatóság arra a következtetésre jutott, hogy a fagyasztott, szárított és por formában lévő Acheta domesticus a javasolt felhasználási feltételek és mennyiségek mellett biztonságos. Ezért a Hatóság véleménye elegendő alapot nyújt annak megállapításához, hogy a fagyasztott, szárított és por formában lévő Acheta domesticus az értékelt felhasználási feltételek mellett teljesíti az (EU) 2015/2283 rendelet 12. cikkének (1) bekezdése szerinti forgalombahozatali feltételeket.
                  
               
                     (8)
                  
                  
                     Az általánosságban a rovarokhoz kapcsolódó élelmiszer-allergiáról közzétett korlátozott számú, nem egyértelműen az Acheta domesticus fogyasztásából eredő anafilaxia-megbetegedésekre utaló adat, valamint az arra utaló bizonyítékok alapján, hogy az Acheta domesticus számos potenciálisan allergén fehérjét tartalmaz – a Hatóság véleményében arra a következtetésre jutott, hogy ezen új élelmiszer fogyasztása szenzibilizációt válthat ki az Acheta domesticus eredetű fehérjékkel szemben. A Hatóság további kutatások elvégzését javasolta az Acheta domesticus allergén hatásával kapcsolatban.
                  
               
                     (9)
                  
                  
                     A Hatóság ajánlása tükrében ezért a Bizottság jelenleg vizsgálja az Acheta domesticus allergén hatásával kapcsolatban szükséges kutatások elvégzésének lehetőségeit. Amíg a Hatóság nem értékeli a kutatás által generált adatokat, és figyelembe véve, hogy az Acheta domesticus fogyasztását az elsődleges szenzibilizáció és az allergiák eseteivel közvetlenül összekapcsoló bizonyítékok nem meggyőzőek, a Bizottság úgy véli, hogy az Acheta domesticus elsődleges szenzibilizációs potenciáljára vonatkozóan nem szükséges különös jelölési követelményeket felvenni az engedélyezett új élelmiszerek uniós jegyzékébe.
                  
               
                     (10)
                  
                  
                     Szakvéleményében a Hatóság azt is megállapította, hogy a fagyasztott, szárított és por formában lévő Acheta domesticus fogyasztása a rákfélékre, puhatestűekre és atkákra allergiás személyeknél allergiás reakciót válthat ki. A Hatóság megjegyezte továbbá, hogy az új élelmiszerbe további allergének is kerülhetnek, amennyiben ezek az allergének jelen vannak a rovarok táplálására szolgáló szubsztrátumban. Ezért helyénvaló, hogy a fogyasztó számára önmagában rendelkezésére bocsátott, fagyasztott, szárított és por formában lévő Acheta domesticust, valamint a fagyasztott, szárított és por formában lévő Acheta domesticust tartalmazó élelmiszereket az (EU) 2015/2283 rendelet 9. cikkében előírt követelményeknek megfelelően jelöljék.
                  
               
                     (11)
                  
                  
                     Tudományos véleményében a Hatóság megjegyezte, hogy az új élelmiszer biztonságosságára vonatkozó következtetése az előállítási eljárás részletes leírásán; a felépítésben részt vevő anyagok elemzésének eredményein; a szennyező anyagokra vonatkozó analitikai adatokon; a stabilitási vizsgálatok eredményein; a mikrobiológiai paraméterekre vonatkozó analitikai adatokon; az új élelmiszernek a vállalat általi értékesítésére vonatkozó információkon; a genotoxicitási vizsgálat céljából végzett, az új élelmiszer oldhatóságára vonatkozó vizsgálat eredményein; a fehérjeemészthetőségi vizsgálatok eredményein; és a citotoxicitási/celluláris toxicitási vizsgálaton alapul. Megjegyezte továbbá, hogy a kérelmező dossziéjában szereplő tanulmányok kiadatlan jelentéseiből származó adatok nélkül nem juthatott volna erre a következtetésre.
                  
               
                     (12)
                  
                  
                     A Bizottság felkérte a kérelmezőt, hogy támassza alá az említett adatok védett jellege kapcsán támasztott igénye indokolását, és pontosítsa az azokra vonatkozó, az (EU) 2015/2283 rendelet 26. cikke (2) bekezdésének b) pontja szerinti kizárólagos hivatkozási jogot érintő állítását.
                  
               
                     (13)
                  
                  
                     A kérelmező kijelentette, hogy a kérelem benyújtásának időpontjában tulajdonosi és kizárólagos hivatkozási joggal rendelkezett az előállítási eljárás részletes leírásából, a felépítésben részt vevő anyagok elemzésének eredményeiből, a szennyező anyagokra vonatkozó analitikai adatokból, a stabilitási vizsgálatok eredményeiből, a mikrobiológiai paraméterekre vonatkozó analitikai adatokból, az új élelmiszernek a vállalat általi értékesítésére vonatkozó információkból, a genotoxicitási vizsgálat céljából végzett, az új élelmiszer oldhatóságára vonatkozó vizsgálat eredményeiből, a fehérjeemészthetőségi vizsgálatok eredményeiből és a citotoxicitási/celluláris toxicitási vizsgálatból származó adatok tekintetében, és ezért harmadik személyek jogszerűen nem férhetnek hozzá e tanulmányokhoz, nem használhatják fel azokat, illetve nem hivatkozhatnak rájuk.
                  
               
                     (14)
                  
                  
                     A Bizottság értékelte a kérelmező által benyújtott valamennyi információt, és úgy ítélte meg, hogy a kérelmező kellően alátámasztotta az (EU) 2015/2283 rendelet 26. cikkének (2) bekezdésében meghatározott követelmények teljesülését. Ezért a kérelmező dossziéjában szereplő, az előállítási eljárás részletes leírásából, a felépítésben részt vevő anyagok elemzésének eredményeiből, a szennyező anyagokra vonatkozó analitikai adatokból, a stabilitási vizsgálatok eredményeiből, a mikrobiológiai paraméterekre vonatkozó analitikai adatokból, az új élelmiszernek a vállalat általi értékesítésére vonatkozó információkból, a genotoxicitási vizsgálat céljából végzett, az új élelmiszer oldhatóságára vonatkozó vizsgálat eredményeiből, a fehérjeemészthetőségi vizsgálatok eredményeiből és a citotoxicitási/celluláris toxicitási vizsgálatból származó adatok, amelyek alapján a Hatóság az új élelmiszer biztonságosságát megállapította, továbbá amelyek nélkül a Hatóság nem tudta volna értékelni az új élelmiszert, nem használhatók fel későbbi kérelmezők javára az e rendelet hatálybalépésétől számított ötéves időtartamon belül. Ennek megfelelően az említett időszak alatt kizárólag a kérelmező számára engedélyezhető a fagyasztott, szárított és por formában lévő Acheta domesticus uniós piacon történő forgalomba hozatala.
                  
               
                     (15)
                  
                  
                     Ugyanakkor a fagyasztott, szárított és por formában lévő Acheta domesticus engedélyezésének és a kérelmező dossziéjában szereplő adatokra való hivatkozásnak a kérelmezőre történő kizárólagos korlátozása nem jelenti azt, hogy más kérelmezők ne kérelmezhessék ugyanezen új élelmiszer forgalomba hozatalának engedélyezését, de ez esetben kérelmüknek az ilyen engedélyezést alátámasztó, jogszerűen megszerzett információkon kell alapulnia.
                  
               
                     (16)
                  
                  
                     Az (EU) 2017/2470 végrehajtási rendelet mellékletét ezért ennek megfelelően módosítani kell.
                  
               
                     (17)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            
               (1)   Az e rendelet mellékletében meghatározott fagyasztott, szárított és por formában lévő Acheta domesticust fel kell venni az engedélyezett új élelmiszereknek az (EU) 2017/2470 végrehajtási rendelettel létrehozott uniós jegyzékébe.
            
            
               (2)   E rendelet hatálybalépésétől számítva öt éven keresztül csak az eredeti kérelmező:
               vállalat: Fair Insects B.V.;
               cím: Industriestraat 3, 5107 NC, Dongen, Hollandia,
               jogosult az (1) bekezdésben említett új élelmiszer Unión belüli forgalomba hozatalára, kivéve, ha egy későbbi kérelmező az e rendelet 2. cikke alapján védett adatokra való hivatkozás nélkül, vagy a Fair Insects B.V. beleegyezésével engedélyt kap ezen új élelmiszer forgalmazására.
            
            
               (3)   Az uniós jegyzékben foglalt, az (1) bekezdésben említett bejegyzésnek tartalmaznia kell az e rendelet mellékletében meghatározott felhasználási feltételeket és jelölési követelményeket.
            
         
         
            2. cikk
            A kérelmezési dossziéban szereplő tanulmányokat – amelyek alapján a Hatóság az 1. cikkben említett új élelmiszert értékelte, amelyek a kérelmező állítása szerint védettek, és amelyek nélkül az új élelmiszert nem lehetett volna engedélyezni – a Hatóság nem használhatja fel egy későbbi kérelmező javára az e rendelet hatálybalépésétől számított ötéves időtartamon belül a Fair Insects B.V. beleegyezése nélkül.
         
         
            3. cikk
            Az (EU) 2017/2470 végrehajtási rendelet melléklete e rendelet mellékletének megfelelően módosul.
         
         
            4. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. február 10-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 327., 2015.12.11., 1. o.
         
         
            (2)  A Bizottság (EU) 2017/2470 végrehajtási rendelete (2017. december 20.) az új élelmiszerek uniós jegyzékének az új élelmiszerekről szóló (EU) 2015/2283 európai parlamenti és tanácsi rendelet alapján történő megállapításáról (HL L 351., 2017.12.30., 72. o.).
         
            (3)  Fair Insects B.V. 2017 és 2019 (kiadatlan).
         
            (4)  Fair Insects B.V. 2018 és 2019 (kiadatlan).
         
            (5)  Fair Insects B.V. 2018 és 2019 (kiadatlan).
         
            (6)  Fair Insects B.V. 2018 és 2019 (kiadatlan).
         
            (7)  Fair Insects B.V. 2018 és 2019 (kiadatlan).
         
            (8)  Fair Insects B.V. 2018 (kiadatlan).
         
            (9)  Fair Insects B.V. 2018 (kiadatlan).
         
            (10)  Fair Insects B.V. 2018 (kiadatlan).
         
            (11)  Fair Insects B.V. 2018 és 2019 (kiadatlan).
         
            (12)  A fagyasztott és szárított formában lévő egész tücsök (Acheta domesticus) mint az (EU) 2015/2283 rendelet szerinti új élelmiszer biztonságossága; EFSA Journal 2021:19(8):6779.
      
      
         
            MELLÉKLET
            Az (EU) 2017/2470 végrehajtási rendelet melléklete a következőképpen módosul:
            
                        (1)
                     
                     
                        Az 1. táblázat (Engedélyezett új élelmiszerek) a következő bejegyzéssel egészül ki:
                        
                                    Engedélyezett új élelmiszer
                                 
                                 
                                    Az új élelmiszer felhasználásának feltételei
                                 
                                 
                                    További különös jelölési követelmények
                                 
                                 
                                    Egyéb követelmények
                                 
                                 
                                    Adatvédelem
                                 
                              
                                    „Fagyasztott, szárított és por formában lévő Acheta domesticus (házi tücsök)
                                    
                                 
                                 
                                    
                                       Adott élelmiszer-kategória
                                    
                                 
                                 
                                    Maximális mennyiségek (g/100g)
                                    (ekként forgalmazott vagy az utasításoknak megfelelően elkészített)
                                 
                                 
                                    
                                                1.
                                             
                                             
                                                Az új élelmiszer megnevezése az azt tartalmazó élelmiszerek jelölésén: „fagyasztott Acheta domesticus (házi tücsök)”, „Szárított/porított Acheta domesticus (házi tücsök)” az adott formától függően.
                                             
                                          
                                                2.
                                             
                                             
                                                A fagyasztott, szárított és por formában lévő Acheta domesticust (házi tücsök) tartalmazó élelmiszerek jelölésén fel kell tüntetni, hogy az összetevő allergiás reakciókat válthat ki azon fogyasztóknál, akik ismerten allergiásak a rákfélékre és a puhatestűekre és az azokból készült termékekre, valamint a poratkákra.
                                                E kijelentést az összetevők felsorolásának közvetlen közelében kell elhelyezni.
                                             
                                          
                                 
                                     
                                 
                                 
                                    Engedélyezve 2022. március 3-án. A jegyzékbe való felvétel az (EU) 2015/2283 rendelet 26. cikkével összhangban védelem alatt álló, védett tudományos bizonyítékokon és tudományos adatokon alapul.
                                    Kérelmező: Fair Insects BV, Industriestraat 3, 5107 NC Dongen, Hollandia.
                                    Az adatvédelem időtartama alatt az új élelmiszer kizárólag a Fair Insects BV által hozható forgalomba az Unión belül, kivéve, ha egy későbbi kérelmező az (EU) 2015/2283 rendelet 26. cikkével összhangban védelem alatt álló, védett tudományos bizonyítékokra vagy tudományos adatokra való hivatkozás nélkül vagy a Fair Insects BV beleegyezésével engedélyt kap a szóban forgó új élelmiszer forgalmazására.
                                    Az adatvédelem lejártának időpontja: 2027. március 3-án.”
                                 
                              
                                    Fagyasztott
                                 
                                 
                                    Szárított vagy porított
                                 
                              
                                    Fagyasztott, szárított és por formában lévő Acheta domesticus
                                    
                                 
                                 
                                     
                                 
                              
                                    Fehérjetermékek a húshelyettesítők kivételével
                                 
                                 
                                    40
                                 
                                 
                                    20
                                 
                              
                                    Kenyér és zsemlefélék
                                 
                                 
                                    30
                                 
                                 
                                    10
                                 
                              
                                    Pékáru, gabonaszeletek és töltött tésztatermékek
                                 
                                 
                                    30
                                 
                                 
                                    15
                                 
                              
                                    Kekszek
                                 
                                 
                                    30
                                 
                                 
                                    8
                                 
                              
                                    Tésztaalapú termékek (száraz)
                                 
                                 
                                    3
                                 
                                 
                                    1
                                 
                              
                                    Levesek és leveskoncentrátumok vagy -porok
                                 
                                 
                                    20
                                 
                                 
                                    5
                                 
                              
                                    Feldolgozott burgonyatermékek, zöldség- és gyümölcsalapú ételek, valamint tészta- vagy pizzaalapú termékek
                                 
                                 
                                    15
                                 
                                 
                                    5
                                 
                              
                                    Kukoricaliszt-alapú „snack” termékek
                                 
                                 
                                    40
                                 
                                 
                                    20
                                 
                              
                                    Sörszerű italok, alkoholos italkeverékek
                                 
                                 
                                    1
                                 
                                 
                                    1
                                 
                              
                                    Diófélék, olajos magvak és csicseriborsó
                                 
                                 
                                    40
                                 
                                 
                                    25
                                 
                              
                                    Szószok
                                 
                                 
                                    30
                                 
                                 
                                    10
                                 
                              
                                    Előkészített hús
                                 
                                 
                                    40
                                 
                                 
                                    16
                                 
                              
                                    Húshelyettesítők
                                 
                                 
                                    80
                                 
                                 
                                    50
                                 
                              
                                    Csokoládétartalmú édességek
                                 
                                 
                                    30
                                 
                                 
                                    10
                                 
                              
                                    Fagyasztott savanyútej-alapú termékek
                                 
                                 
                                    15
                                 
                                 
                                    5
                                 
                              
                  
                        (2)
                     
                     
                        A 2. táblázat (Specifikációk) az alábbi bejegyzéssel egészül ki:
                        
                                    „Engedélyezett új élelmiszer
                                 
                                 
                                    Specifikációk
                                 
                              
                                    
                                       Fagyasztott, szárított és por formában lévő Acheta domesticus (házi tücsök)
                                    
                                 
                                 
                                    
                                       Leírás/meghatározás:
                                    
                                    Az új élelmiszer egész, fagyasztott, szárított és por formában lévő házi tücsökből áll. A „házi tücsök” kifejezés a Gryllidae családba tartozó Acheta domesticus rovarfaj kifejlett egyedére vonatkozik.
                                    Az új élelmiszert három különböző formában történő forgalomba hozatalra szánják: i. hőkezelt és fagyasztott Acheta domesticus (fagyasztott Acheta domesticus); ii. hőkezelt és fagyasztva szárított, egész Acheta domesticus (szárított Acheta domesticus), és iii. hőkezelt, fagyasztva szárított és őrölt, egész Acheta domesticus (egész Acheta domesticus por formában).
                                    A rovarok fagyasztással történő elpusztítása előtt egy legalább 24 órás táplálékmegvonási időszakra van szükség, hogy a kifejlett egyedek belei kiürülhessenek.
                                 
                              
                                    
                                       Jellemzők/összetétel (fagyasztott Acheta domesticus):
                                    
                                    Hamu (tömegszázalék): 0,6–1,2
                                    Nedvesség (tömegszázalék): 76–82
                                    Nyersfehérje (N x 6,25) (tömegszázalék): 12–21
                                    Emészthető szénhidrátok (tömegszázalék): 0,1–2
                                    Zsír (tömegszázalék): 3–12
                                    ebből telített zsírsav (tömegszázalék): 36–45
                                    Peroxidszám (meq O2/kg zsír) ≤ 5
                                    Élelmi rost (tömegszázalék): 0,8–3
                                    
                                        (*)Kitin (tömegszázalék): 0,7–3,0
                                    
                                       Nehézfémek:
                                    
                                    Ólom: ≤ 0,05 mg/kg
                                    Kadmium: ≤ 0,06 mg/kg
                                    
                                       Mikotoxinok:
                                    
                                    Aflatoxinok (a B1, B2, G1, G2 összege): ≤ 4 μg/kg
                                    Aflatoxin B1 (μg/kg) ≤ 2
                                    Deoxinivalenol: ≤ 200 μg/kg
                                    Ochratoxin-A: ≤ 1 μg/kg
                                    
                                       Dioxinok és dioxin jellegű PCB-k
                                    
                                    Dioxinok és dioxin jellegű PCB-k összege UB, ( (**)WHO2005 PCDD/F-PCB-TEQ): ≤ 1,25 pg/g zsír
                                    
                                       Mikrobiológiai kritériumok:
                                    
                                    Aerob csíraszám összesen: ≤ 105
                                        (***)CFU/g
                                    Élesztő- és penészgombák: ≤ 100 CFU/g
                                    
                                       Escherichia coli: ≤ 50 CFU/g
                                    
                                       Salmonella spp.: 25 g-os mintában nincs jelen
                                    
                                       Listeria monocytogenes: 25 g-os mintában nincs jelen
                                    Szulfitredukáló anaerobok: ≤ 30 CFU/g
                                    
                                       Bacillus cereus (prezumptív): ≤ 100 CFU/g
                                    
                                       Enterobacteriaceae (prezumptív): < 100 CFU/g
                                    Koaguláz-pozitív Staphylococcus: ≤ 100 CFU/g
                                 
                                 
                                    
                                       Jellemzők/összetétel (szárított vagy porított Acheta domesticus):
                                    
                                    Hamu (tömegszázalék): 2,9–5,1
                                    Nedvesség (tömegszázalék): ≤ 5
                                    Nyersfehérje (N x 6,25) (tömegszázalék): 55–65
                                    Emészthető szénhidrátok (tömegszázalék): 1–4
                                    Zsír (tömegszázalék): 29–35
                                    ebből telített zsírsav (tömegszázalék): 36–45
                                    Peroxidszám (meq O2/kg zsír) ≤ 5
                                    Élelmi rost (tömegszázalék): 3–6
                                    
                                        (*)Kitin (tömegszázalék): 5,3–10,0
                                    
                                       Nehézfémek:
                                    
                                    Ólom: ≤ 0,05 mg/kg
                                    Kadmium: ≤ 0,06 mg/kg
                                    
                                       Mikotoxinok:
                                    
                                    Aflatoxinok (a B1, B2, G1, G2 összege): ≤ 4 μg/kg
                                    Aflatoxin B1 (μg/kg) ≤ 2
                                    Deoxinivalenol: ≤ 200 μg/kg
                                    Ochratoxin-A: ≤ 1 μg/kg
                                    
                                       Dioxinok és dioxin jellegű PCB-k
                                    
                                    Dioxinok és dioxin jellegű PCB-k összege UB, ( (**)WHO2005 PCDD/F-PCB-TEQ): ≤ 1,25 pg/g zsír
                                    
                                       Mikrobiológiai kritériumok:
                                    
                                    Aerob csíraszám összesen: ≤ 105 CFU/g
                                    Élesztő- és penészgombák: ≤ 100 CFU/g
                                    
                                       Escherichia coli: ≤ 50 CFU/g
                                    
                                       Salmonella spp.: 25 g-os mintában nincs jelen
                                    
                                       Listeria monocytogenes: 25 g-os mintában nincs jelen
                                    Szulfitredukáló anaerobok: ≤ 30 CFU/g
                                    
                                       Bacillus cereus (prezumptív): ≤ 100 CFU/g
                                    
                                       Enterobacteriaceae (prezumptív): < 100 CFU/g
                                    Koaguláz-pozitív Staphylococcus: ≤ 100 CFU/g
                                 
                              
                  
               (*)  Az élelmi rostok nem tartalmazhatnak kitint az eltérő analitikai módszerek miatt.
            
               (**)  Az összes poliklórozott dibenzo-para-dioxin (PCDD), poliklórozott dibenzo-furán (PCDF) és dioxin jellegű poliklórozott bifenil (PCB) felső határa az Egészségügyi Világszervezet toxicitási egyenértékében kifejezve (a 2005. évi WHO-TEF-et alkalmazva).
            
               (***)  CFU: telepképző egység”